Downloaded from YTS.MX
Official YIFY movies site: YTS.MX
„MERT DRÁGÁM, ÉN EGYÁLTALÁN NEM ÉLEK, HA NEM VAGYOK VELED.”
ERNEST HEMINGWAY: BÚCSÚ A FEGYVEREKTŐL
A NETFLIX BEMUTATJA
Minden rendben lesz, drágám.
Nagyon örülök, hogy láthatom, hölgyem. Jó, hogy hazatért a kórházból.
Jenny, ő itt Mrs. Cordoza.
Értem. Köszönöm!
Felvezetem a szobájába.
Minden úgy van berendezve, ahogy szereti.
J. S. N1 LONDON, 13-AS POSTAFIÓK
Örülök, hogy újra itthon vagy.
Jó éjt, drága Jenny!
Jó éjt, Lawrence!
Larry.
- Larrynek szoktál hívni. - Larry.
Szia!
Hellóka!
De jó, hogy itt vagy!
Tudod, lassan készülnöm kellene a melóba.
Szóval meg kell, hogy kérjelek valamire.
- Megtennéd, hogy… - Most az én lakásomban vagyunk.
Na, basszus!
Akkor ez esetben pihenjen, monsieur!
No problemo.
Jó volt újra látni.
Úgy értem, jó volt veled este.
- Nos, az a helyzet, Rob, hogy… - Nem Robnak hívnak.
- Andrew vagyok. - Andrew!
Igazából nemrég lett vége egy lélekromboló kapcsolatomnak.
Szóval köszönöm!
- Csak a számomat akartam megadni. - Inkább ne!
Így nem lesz majd bűntudatom azért, amiért nem hívlak vissza.
És te sem búslakodsz, hogy nem kereslek.
- Kihasználtnak érzem magam. - Nos, Rob, üdv a világomban!
- Nem Rob vagyok. - Andrew! Baszki! Bocsi!
Nos, Andrew,
örülök, hogy megismerhettelek. Legyen csodás napod!
- Ellie? - Igen.
ÚJ EMLÉK ŐSZ, 2019
EGYÜTT 2019
Mi a helyzet?
Öt perc múlva megbeszélés.
Nick?
Nick!
Nem beszélek veled, mert mindig kiakasztasz.
Mit vétettem?
Megértem, Ellie, hogy szar éved volt, de vérlázító, hogy nem tisztelsz minket.
- Miről beszélsz? - Megint otthagytál minket.
Hallottuk, hogy elmentél egy pasassal! Szerinted jó érzés volt?
- Sajnálom! - Pont a szülinapomon.
Nagyon sajnálom, Nick.
Komolyan mondom.
Feszült vagy? Nagyon úgy tűnik.
Meghalt Mary Ellen. Janet cikket akar belőle. Nincs időm rá.
- Mikorra? - A vasárnapi számba.
Mikor halt meg?
- Pár napja. - De szomorú!
- Hogyan? - Öreg volt.
- Tényleg? - Én is úgy akarok majd meghalni.
Mi lenne, ha elvállalnám?
Még befejezem a lengyel sztorit, utána teljesen szabad vagyok.
Okés?
Jól van, rendben.
Most levettem a terhet a válladról.
- Jó reggelt! - Jó reggelt!
Hogy vagytok?
- Jól. - Remekül.
- Üdv! - Üdv!
Hogy van?
Jól. Köszönöm!
Tematikus cikket írok a legtöbbet itt dolgozó szerkesztőről.
- Meghalt. - Tényleg? Jaj, ne!
Kár!
Ha jól tudom, minden írását a levéltárnak adományozta.
Mikorra beszéltünk meg találkozót?
Félreérti. Én itt dolgozom.
Értem, de akkor is egyeztetni kell egy időpontot. Nem lehet csak úgy…
- Az itt dolgozóknak is? - Nem jöhet csak úgy be.
- Én itt dolgozom. - Akkor sem. Sajnálom.
Ha felmegy az oldalunkra, megtalálja az online jegyzékünket,
és eldöntheti, mit szeretne megnézni.
De már ezerszer csináltam ezt.
Aztán én vagy egy kollégám előkészítjük önnek a dokumentumokat.
Ez esetben szeretnék időpontot kérni.
Azt is online kell foglalni.
Komolyan?
Az oldalunkon.
Az oldalukon?
Tudja, mit?
Köszönöm szépen a segítségét.
Hamarosan találkozunk.
Bárcsak én is amnéziás lennék!
Elszaladnék a naplemente felé, és elfelejteném a házasságom Francisszal.
Tudod, hogy történt? Hogy hová tartottam?
Larry szerint el akartál intézni pár dolgot.
Sajnos csak ennyit tudok.
- Nem emlékszel semmire? - Csak foszlányokra.
Nem tudom, hogyan viselkedtem, sem azt, hogy…
hogyan éreztem az életemmel kapcsolatban. Egyszerűen nem…
Semmi baj, drágám! Majd én segítek.
Elbűvölő voltál, mellette vicces, és sugárzott belőled a joie de vivre.
Tökéletes életed van, a legjobb barátod igazán eszes.
- És a gazdag, jóképű férjed imád téged. - Azt tudod, miért nincs gyerekünk?
A férjed nagyon sokat utazik.
Ez az egyik oka annak, amiért mindig is irigykedtem rád.
Minden rendbe fog jönni, drágám.
Addig is élvezd az életet! Ma este is.
Jó.
Ezt nem hiszem el!
- Harold Wilson? - Az a Harold Wilson?
Bizony.
Mondd, hogy egy pompás helyre vitt!
- A Locketsbe. - Jaj!
A kedvenc nyaralóhelye a Scilly-szigetek.
- A pártja döntő többséget szerezhet. - Uraim!
Ez mind szép és jó, de igazából azt szeretnénk tudni,
mi a kedvenc desszertje?
Kedvesem, ennyi elég volt!
- Ez a második… - Az orvos kérése.
Csak vizet kér.
Amúgy tényleg nem emlékszel semmire?
- Anne! - Mi az?
Mit szólnátok egy kávéhoz? Kértek?
Igen.
HÍVTAK A LEVÉLTÁRBÓL 11.00-KOR VÁRNAK
Üdv!
- Üdv! - Hogy van?
- Maga? - Remekül.
Már mindent előkészítettünk az olvasóteremben.
Elképesztő!
Elnézést, de ételt és italt nem lehet bevinni.
Mutatom az utat.
Itt van minden úgy 1965-től kezdve egészen 1986, 1987-ig.
Ezek az ő jegyzetfüzetei?
- Igen, azt hiszem. Azok. - Köszönöm!
Ha lehet, akkor megemlíteném, hogy nagyon tetszett a tematikus cikke
a kezdő házasságokról és az online randizásról.
- Igazán? - Igen.
Amikor írt a szenvedélyes és a harmonizáló szerelem különbségeiről.
Korábban nem gondoltam így ezekre.
Köszönöm!
Melegséggel tölt el,
hogy a nyomorúságomat végre hasznosítottam.
Mondja, hogy lesz egy magához hasonlóból levéltáros?
Művészettörténetet tanultam.
Aztán iratkezelésre szakosodtam,
majd rájöttem, hogy furamód élvezem a dolgok rendezését…
Drága, egyetlen szerelmem!
Tudom, hogy félsz.
De hidd el, velem még ilyen sosem történt!
És soha nem is fog.
Tudom, hogy sosem elégszem majd meg egy darabkával belőled.
Ezért elvállalom a New York-i munkát.
A kettes vágánynál leszek Marylebone-ban, pénteken, 19.15-kor.
Gyere velem, drágám! Veled csak fél élete lenne, egy érdekházasságban.
De az fontosabb, hogy magadra gondolj!
Ragaszkodj a szerelmünkhöz, ami igazi és örökké tartó!
Tudom, ijesztő, de hazugságban élni még rosszabb.
Boldogok lehetnénk.
„Nagyon boldogok.
Mert a szívem és az életem csakis a tiéd. A te Bootod.”
…történelmi anyagokat.
- Úgy gondolom, hogy… - Ezt nézze!
Hogy mi?
- Mi az? - Egy levél.
Egek!
Szomorú, hogy manapság az ilyesmit egy üzenetben elintézik.
- WhatsAppon? - Mondjuk ott.
„Szívem, tali az állomáson, ha érdekellek! #GyereHaVáltoztatnálAzÉleteden!
Szmájli, padlizsán, útjelző tábla, kolbász.”
És a legrosszabb az, hogy amikor elolvassák,
megjelenik a kék pipa, és eltelik addig vagy öt nap.
Vagy öt óra!
- Vagyis… - Napokat mondtam?
Azt hiszem, igen.
- Ideadná a borítékot? - Persze.
- „J. S.”. Tévedésből kerülhetett ide. - Mit akar tenni vele?
Elégetem.
- Vicceltem! A megfelelő helyre teszem. - Ne! Inkább el kellene küldeni a címre.
Kideríthetném, ki a feladó.
EVELYN WAUGH BOMBAHÍR
„Drága J.! Tudom, milyen helyzetbe kerültél, kedves Jenny.
De addig fogjuk szeretni egymást, amíg a Föld a Nap körül kering.
Dühös voltál, amikor legutóbb elváltunk, és átkoztam is magam érte.
A frusztráció engem is felemészt.
Sosincs elég időnk egymásra. És belőled sosem elég.
Találkozzunk holnap! B.”
„Drága J.!
Még mindig arra gondolok, amikor annyit táncoltunk Albertónál,
és amikor a Riviérán voltunk együtt. Felipe részeges bolondnak hívott,
amikor a közös nyári napjainkon merengtem. Ha óráink és perceink lennének hátra,
bevésném őket a memóriámba, hogy visszaidézhessem őket úgy,
ahogyan a szememet becsukva az angyali arcodat is látom.
Mindig gondolok rád.
A te Bootod.”
HAT HÓNAPPAL KORÁBBAN
Jó estét!
Drágám, ne felejtsd el a holnapi reggelit!
Holnap kora reggel egy újságíró jön ide.
Akkor legyen belőle ebéd!
Vacsora, drágám. Legyen vacsora!
Larry!
Ezen ne vitázzunk!
Segíthetek?
Igen.
Legalábbis remélem.
Ismerős vagyok önnek?
Attól tartok, hogy nem.
És ismer egy bizonyos Felipét?
Ismerősen hangzik önnek?
- A rendőrségtől jött? - Nem.
Akkor miért keresi Felipét?
Van egy közös barátunk.
Esetleg meg tudná mondani, hogy hol találom őt?
Azt hiszem, nem érti.
Felipét baleset érte.
Sosem ébredt fel utána.
Szólni szeretnék, hogy az olvasótermet ötkor bezárjuk.
- Mennyi az idő? - Húsz perccel múlt öt.
A francba! Rendben.
Azonnal megyek.
Mondja, mindent rendben talált?
Igen. Azt hiszem.
Ha még több dolgot szeretnék megnézni, akkor azt…
- Online kell elintéznie. Ugyanúgy. - Értem.
Az oldalunkon.
- Ez így megy. - Igen.
- Hová indul? - A pincébe.
És ha szeretném megtudni, hogy vannak-e még olyan levelek?
- Talán írhatnék róla. - Ha kíváncsi rájuk, küldjön egy e-mailt!
Ha gyorsítani szeretne a dolgokon.
Köszönöm!
Igazi lázadóvá vált.
Szép napot!
Kellemes hetet!
Anthony O'Hare vagyok.
Igen, tényleg!
- Csodás dolgokat akar írni a férjemről. - Azt mondja?
„A megbízható kereskedelem példája, évente növekvő forgalommal.”
- Kérdezi vagy mondja? - A neje vagyok, nem lehetek elfogulatlan.
A feleségeknél nincsenek elfogulatlanabbak.
Valóban.
Attól tartok, hogy Larry egy kicsit késik.
Talán mégsem annyira csodálatos.
Megkínálhatom egy itallal, míg várja őt?
Köszönöm, nem kérek.
Mr. O'Hare.
Mr. Stirling.
- Elnézést a késésért! - Nem gond.
- Kezdhetjük? - Igen, amikor szeretné.
Nem értem, hogy nem kerültem bajba érte.
És ön, Mr. O'Hare? Maga egy pénzügyi újságíró.
Külföldi tudósító.
- Merre járt a közelmúltban? - Főleg Léopoldville-ben. Brazzaville-ben.
Szerintem az egy szörnyű hely.
Ahol a mai est házigazdája rengeteg üzletet köt.
Én úgy gondolom, hogy…
Szerintem a belgák elég ügyesen vezetik azt a helyet.
Már elnézést, de én ott voltam '59-ben, '60-ban és '62-ben is…
- Biztosan megérti, hogy a lázadások… - A több száz évnyi elnyomás eredményei?
Szerintem a hatalom visszavétele
politikailag és földrajzilag is egy megfelelő…
Jól gondolom, hogy maga támogatja Mr. Mobutut?
Larry! Ő egy diktátor. Kétlem, hogy…
Igen, drágám, tudom. Köszönöm!
Hagyjátok abba! Ez túl lehangoló egy vacsora mellé.
A nejem szerint az,
amiről nem olvas a Vogue-ban, azzal nem éri meg foglalkozni.
Rengeteg emberrel akarok találkozni, beutazom a világot,
mert az ilyen emberektől legszívesebben főbe lőném magam.
És a nők! Jesszusom!
Elkényeztetett, pénzelt nők, akiknek nincs saját véleményük…
Sajnálom, hogy csalódott bennünk!
Jézusom! Részeg vagyok.
Nyilvánvalóan.
Ha legközelebb így unatkozik, akkor jobban jár, ha hamarabb távozik.
Kérem, bármit is gondol rólam,
ne támadja miatta Larryt a cikkében! Elnézést!
Úristen, szétmegy a fejem.
A tegnap este miatt.
Olyan sokat ittál?
Attól tartok, igen.
- Mr. O'Hare! - Mrs. Stirling!
Mit művel?
Oda akartam adni magának…
ezt.
- Mi az? - Egy bocsánatkérés.
- Akkor kérem, olvassa fel nekem! - Jennifer!
Mr. O'Hare írta. Biztosan képes felolvasni is.
„Mrs. Stirling!
Egy besavanyodott disznó vagyok. Kifogásnak felhozhatnám a fáradtságot,
vagy hogy nem bírom a kagylóféléket, de igazából sokat ittam,
amit nem lett volna szabad, mert emiatt idétlenül viselkedtem.
Bármit is mondana rólam,
azon én már eltűnődtem józanabb pillanataimban.
Engedje meg, hogy bocsánatot kérjek öntől!
Szégyenteljes tisztelettel: Anthony O'Hare.”
Ha lehetséges volna, elhívnám önt és a férjét ebédelni.
Ez nagyon kedves öntől.
Elgondolkozom rajta. Most pedig visszaviszem a hoteljébe.
- Nehogy miattam kapjon napszúrást! - Az alkoholmérgezésről nem is beszélve.
- Értem. - Tessék!
Köszönöm!
Larry!
- Mr. O'Hare! - Mr. Stirling! Hogy van?
- Remekül. Köszönöm! - Mrs. Stirling!
Üdv!
Hogy van?
Megvagyok, köszönöm!
Mondja, Mr. O'Hare! Van felesége?
Igen, volt. De elváltunk.
Nagyon sajnálom! Rémes lehet.
- Van gyereke? - Larry, az istenért!
Ugyan, semmi baj. Igen, van egy fiam, Peter.
A Gordonstoun iskolában volt egy Peter nevű remek fickó.
Ne franciául!
- Hová megy legközelebb? - A cikk megírása után vissza Londonba.
- Elnézést! - Semmi gond.
Ne haragudjon érte!
Semmi baj!
Nem iszik?
- Nem, mert nem szabad. - Fáj a feje?
- Az orvos utasítása. - Ennyire rossz volt a tegnap este?
Bevallom, egy fegyveres konfliktus kevésbé félelmetes.
Maga William Boot a Bombahírből.
- Evelyn Waugh könyvéből. - Tudom, ki az.
- Minden rendben? - A férjemet hívta a kötelesség.
Mondja csak, Mr. O'Hare! Szeret hajókázni?
Köszönöm!
Mit szól hozzá?
Hatalmas.
A látványra gondoltam.
Látja azt ott?
Az Korzika.
- Sokat szokott utazni? - Igazából nem.
Minden nyáron ide jövünk, de az esküvő óta nem jártam a tengerentúlon.
A családom se láttam.
Larry utazgat sokat.
Hogy találkoztak?
Egymás mellett ültünk egy New York-i céges vacsorán.
Az apáink munkatársak voltak.
- És randizni hívott. - Csak ennyi volt?
Igen. Hónapokkal később megkérte a kezem.
Igent mondtam. A szüleim nagyon örültek.
Hogyhogy?
Jó család, jó munka.
Ezek fontosak önnek, igaz?
Mint mindenkinek.
Így van.
Meséljen a fiáról!
A fiamról?
Az exfeleségemmel él, aki mindent megtesz, hogy ne rontsam el őt.
És miért gondolja, hogy elrontaná őt?
Mert hűtlen voltam.
Hiányzik önnek?
Igen.
Néha eltűnődöm azon, hogy ha tudom ezt, akkor is félrelépek-e.
Ezért iszik?
- Ne akarjon helyrehozni, Mrs. Stirling! - Ki mondta, hogy én…
Olyan arcot vág, hogy feszélyezett leszek tőle.
Szóval mástól is megkapta ezt.
Remek újságíró lenne.
Szerette a feleségét?
Korábban azt hittem, de fiatalok voltunk, és nem ismertem a szerelmet.
- Szeretett már valaha is valakit? - A fiamat. És maga?
Házas vagyok.
Ez igaz.
Larry és én tökéletesen elvagyunk egymással.
Ezt örömmel hallom.
MARY ELLEN: EGY VAKMERŐ, ÚTTÖRŐ ÚJSÁGÍRÓRA EMLÉKEZÜNK
Tematikus cikkek.
Üdvözlöm! Ellie Haworth-szal szeretnék beszélni.
Én vagyok az.
Üdv! Rory vagyok a levéltárból.
Azt hiszem, találtam valamit, amit érdemes lenne megnéznie.
Üdv!
Rágózik?
Nem szabad rágózni az olvasóteremben.
- Lenyeltem. - Szuper!
Rendben.
Találtam még egy levelet.
„Hajnali négy van, és nem tudok aludni. Mint egy H. P. Lovecraft regényben.
De elképzelem, ahogy ő fekszik melletted,
ahogy megérint, ahogy átölel. És bármit megtennék azért,
hogy én tehessem ezt veled.
De amíg nem lehetsz az enyém, addig csak ábrándozom rólad.
Az illatodról, a hajadról,
a mosolyodról, amikor valami vicceset mondok neked.
Drága J.! Sosem vártam még így a hajnalt. Szerető Bootod.”
Ez egyértelműen
ugyanattól van.
Igen. Ugyanolyan boríték, ugyanaz a kézírás.
Tudnom kell, hogy végződik.
Vagyis baszhatom a nap további részét, ahogy maga is.
Hogy érti ezt?
Tudnom kell, hogy vannak-e még ilyen levelek.
Értem.
Ezzel csak annyi a gond, hogy úgy deríthetjük ki, van-e még levél,
ha lemegyünk az levéltárba.
Klassz! Menjünk!
- De ahhoz különleges engedély kell. - És hogy szerezzük meg?
Ki kell tölteni egy űrlapot, és utána pedig még egyet.
Könnyűnek tűnik.
Meglátom, mit tehetek.
Köszönöm!
- Szuper. - Szuper.
Kedves Mr. O'Hare! Vagy hívhatom Bootnak?
Larrynek a tengerentúlra kellett utaznia.
Úgy tűnik, ketten maradtunk, míg vissza nem tér.
És magának tengerparti öltözete sincs. De kínos!
Nem töltené velem a délutánt?
Ismerek egy remek kis boltot, ahol találhat magának ruházatot.
Tisztelettel: J.
Kedves Mrs. Stirling! Vagy hívhatom J-nek?
Köszönöm az ajánlatot és a segítségét.
Hálás vagyok, amiért tegnap kicsalogatott a szobámból.
Szeretném viszonozni a szívességet.
Nem ismerek itt egy helyet sem, de ha ajánl egyet,
elszórakoztatom a szörnyű, francia nyelvtudásommal.
Kedves Boot! Nagyon örülök, hogy sikerült kicsalogatnom a napfényre.
Örömmel elfogadom a meghívását.
Sajnálkozhatnánk pár órát a városban azon,
ahogyan a helyiek nyelvét meggyalázzuk. Ráér most csütörtökön?
Csütörtökön ráérek. Akárcsak holnap, holnapután,
illetve azután.
Mire Mr. Stirling visszatér, bejárhatjuk az egész partot.
Szóljon, mikor a legjobb önnek! Boot.
- Köszönöm! - Szívesen!
Most mihez kezdjünk?
Mit szólna egy piknikhez? Egy gyerekjáték, amit a fiammal játszottam. Ismeri?
Csukja be a szemét!
Gyerünk!
Mi a kedvenc helye?
- Igazi vagy kitalált? - Mindegy.
Képzelje el, hogy mindenünk megvan! Takaró, rengeteg sajt.
Kenyér?
Igen, és van a közelben egy folyó.
Egy folyó!
A fiam szeret horgászni.
Remélem, nem bánja, ha megpróbálunk fogni pár halat!
Sajnos semmit sem tudok a horgászatról.
Majd én megtanítom rá.
Hogy csinálom, Mr. Boot?
- Igazi őstehetség. - Még szép, hogy az vagyok!
Kifog egy pisztrángot.
Egy cápát.
Cápát. Kiváló.
És utána…
a cápa fogaiból készítek önnek egy nyakláncot.
Egy szuvenírt.
Egy talizmánt.
Megpróbáljuk újra?
Köszönöm ezt a roppant kellemes délutánt!
Még találkozunk!
BEJUTOTTUNK. KÖSZÖNÖM! HOLNAP ESTE HATKOR. LEGYEN OTT!
EGYÉBKÉNT RORY VOLTAM
KURVA JÓ! E. PUSZIKA!
NAGYSZERŰ! E. PUSZIKA!
NAGYSZERŰ! E. PUSSZ!
Csatoltam az elkészült Mary Ellen-cikket. És még valami!
Kutatás közben találtam néhány rejtélyes szerelmeslevelet.
Nem tudom, hogy kerültek oda.
De átnézem őket a következő cikkemhez. Egy 1965-ös, tiltott szerelmi viszony.
Annyi érzés van a levelekben. Még sosem láttam ilyet.
Péntekre elkészülök vele.
Madame! Mr. O'Hare még nem áll készen.
Azt üzeni, hogy megvárhatja itt, de akár fel is mehet hozzá.
A 302-es szoba az övé.
- Micsoda kellemes meglepetés! - Elnézést! Korán jöttem. Várjam meg lent?
Ugyan, ne butáskodjon! Fáradjon be!
Hamar elkészülök.
Most akartam megborotválkozni.
Nahát!
Ráér?
Persze. Csinálja csak!
Minden rendben?
Igen. Jól vagyok.
Kaptam egy táviratot.
Larry ma estére hazaér.
És azonnal vissza akar menni Londonba.
Értem.
Maga mit szeretne?
Sajnálom!
Istenem!
Jennifer!
Mrs. Stirling! Ezt önnek küldték.
Köszönöm!
Drága J.! Tudnod kell, hogy nem utasítottalak el.
Sosem akartam még ennyire megcsókolni valakit,
de amikor rám néztél, valami megváltozott.
Megijedtem, hogy a vágyaink tönkretesznek minket.
Te egy rendkívüli nő vagy,
és nem akartam, hogy miattam olyasvalaki légy, aki nem vagy.
Az elmúlt héten ostoroztam magam emiatt,
amiért végre megfelelően cselekedtem.
Tudd, hogy a spontaneitás megannyi csodás dolgot eredményezhet,
ám sok sérelemért is felelős lehet!
És ha belevágnánk az egészbe, akkor azt kérem, együtt döntsünk róla.
Miközben ezt írom, rád gondolok, és a szívem megdobban.
Így bármi is legyen a vége, együtt éljük túl ezt az egészet!
Megtalálsz a Postman's Parkban, pénteken, 18.00-kor. Ott foglak várni.
Tisztelettel: Boot.
Felipe!
- Hogy vagy? - Jól.
- Ő itt Jennifer. A barátom, Felipe. - Örvendek!
Mi újság? Minden rendben?
Egészségetekre!
- Köszönjük! - Köszönjük!
- Csirió! - Csirió!
Még egy kört!
Gyere, Mr. Boot! Táncolj velem!
Jó szórakozást!
„Ragaszkodj a szerelmünkhöz, ami igazi és örökké tartó!
Tudom, ijesztő, de egy hazugságban élni még rosszabb.
Boldogok lehetnénk. Nagyon boldogok.”
Helló!
- Megelőzött. - Igen, mert nagyon izgulok.
Értem. Nézze, nem ígérhetek semmit!
Köszönöm a segítséget!
Mielőtt bemegyünk, le kell vennie a cipőjét.
- Komolyan? - Vicceltem.
Irtó vicces!
Itt van minden, ami nincs katalogizálva.
A mindenit!
És
itt kell lennie az összes 1964 és 1965 közötti dolognak.
Vegye csak fel!
Nem fontos hívás.
- Tudna segíteni? - Persze.
Óvatosan!
- Ez már nem az? - Nem, az már nem.
- Segíthetek? - Hogyne!
- Szóval… - Akkor…
- Lássunk hozzá? - Igen.
Vágjunk bele!
Drága J.! Nincs annál édesebb hang, mint amikor az ajtón kopogtatsz.
Egy részem mindig is várja.
A munkámra sem tudok koncentrálni, mert állandóan az eszembe jutsz.
Már a globális hadviselés és a politika sem érdekel.
Ha ez tovább folytatódik, áttesznek a kertészeti rovathoz.
Csukd be a szemed!
Már kezd sötétedni.
Miféle szörnyűség történne, ha öt után is itt maradnál?
- Ha a térdemet elhagyja a fény, megyek. - A derekadat!
A térdemet!
Legyen!
A szemed.
Csukd be!
Gyerünk!
Egy vászonsátor a vadon közepén.
Ha ragaszkodsz hozzá.
Egy levélrakáson alszunk, a közeli folyóban fürdünk.
Amikor lemegy a nap,
akkor tüzet rakunk.
Hála az égnek! Farkaséhes vagyok.
- Mit eszünk? - Vadon termő gyümölcsöket.
Éspedig?
Bodzát. Szedret.
Esetleg pitypangot.
Tökéletes.
Jó éjt, kedves Bootom!
Mi az?
Mit akarsz?
Nem akarom, hogy elmenj.
Mi lenne, ha elszöknénk?
És mégis hová?
Mit szólsz New Yorkhoz?
Imádom New Yorkot.
Felajánlottak ott egy állást.
Szeretném, ha velem jönnél.
Költözz velem New Yorkba!
- Tudod, hogy nem lehet. - Dehogynem! Megoldod. Megoldjuk.
Arra kérsz, hogy szökjek el veled, és hagyjam hátra az életem?
Igen, azért, hogy egy új életet kezdhess.
- És mi lesz, ha megunsz engem? - Olyan nem lesz.
- Volt már rá példa. Ez miben más? - Mindenben.
Veled minden más.
Ha azt gondolod, hogy korábban más felé is hasonlóan éreztem,
akkor nagyot tévedsz.
Jennifer, szeretlek. Szerelmes vagyok beléd. Veled akarom leélni az életem!
Az elképzelést szereted, és megfontolatlan vagy.
- Ez nem tetszik. - Ösztönből cselekszem!
Van fogalmad arról, hogy mit kérsz tőlem?
- A családom, a barátaim kitagadnának. - Egyel több ok arra, hogy elgyere.
- Neked könnyű. - Könnyű?
Amikor hazamész egy férfihez, aki…
Aki milyen?
Jennifer, szerintem most csak elvesztegeted az életed.
Igazad volt, Boot. Mindig azt tettem, amit elvártak tőlem,
nem pedig azt, ami boldoggá tett.
Félek szeretni téged.
Félek, hogy ha nem fékezném magam, annyira szeretnélek, hogy az felemésztene.
És félek attól, hogy idővel meg fogsz unni engem.
Értsd meg, ha elmennék veled,
akkor nemcsak a családomat és a biztonságomat veszteném el,
hanem a józan eszemet is!
És egy ilyen kockázathoz nem vagyok elég erős.
Remélem, megérted! Örökké a tiéd, J.
Drága, egyetlen szerelmem!
Tudom, hogy félsz. De hidd el, velem még ilyen sosem történt!
És soha nem is fog.
Ezért döntöttem úgy, hogy egy merész döntést hozok.
Elvállalom a New York-i állást.
A kettes vágánynál leszek Marylebone-ban, pénteken, 19.15-kor. Gyere velem, drágám!
Veled csak fél élete lenne, egy érdekházasságban.
De az fontosabb, hogy magadra gondolj!
Ragaszkodj a szerelmünkhöz, ami igazi és örökké tartó!
Tudom, ijesztő, de egy hazugságban élni még rosszabb.”
Mr. Stirling irodájából telefonáltak. Azt üzeni, induljon el nélküle.
Boldogok lehetnénk. Nagyon boldogok.
Mert a szívem és az életem csakis a tiéd.
A te Bootod.
Taxi!
- Felipe! Szerinted odaérünk? - Azt hiszem.
Épphogy.
KETTES VÁGÁNY
Felipe, kérlek, siess!
„A híres kordbársony nadrágjaink
gumírozott, ingfogó derékszíjjal, rugalmas oldalpántokkal,
három tágas zsebbel…”
- Nyugodtan felveheted. - Nem.
„Kaphatók barna, őzbarna, palackzöld és szürke színekben.
Kidolgozott részletekkel és strapabíró szabással.”
Nagyon jónak tűnik.
Ezt hallgasd! „Mega-mash.
- Bámulatosan finom, puha, zamatos.” - Ellie!
- Találtam egyet. - Úristen!
Olvasd fel!
„Drága J.!
Egész életemben kerültem a bonyodalmakat. Különösen a szerelem terén.
Miután megismertelek, rájöttem, hogy igazából nem is éltem.
Tudom, nehéz azt hallanod, hogy szeretlek, de ki kell ezt mondanom.
Mert az ébredéstől az elalvásig csak ez a szó jár a fejemben.
És ha nem mondhatom ki neked, akkor újra és újra leírom.
Szeretlek, drága Jenny! A te B-d.”
Basszus!
Meg kellene néznünk azt a postafiókot, ahová a leveleket küldte.
- Hátha létezik még! - Igen.
Mit művelsz?
Rory telefonja. Itt Ellie.
Együtt dolgozunk. Attól tartok, miattam van még itt.
Nem, dehogy! Ne haragudjon!
Rendben. Viszhall!
- Miért nem mondtad, hogy szülinapod van? - Mert ezt szívesebben csinálom.
Értem. Szedd össze a holmid!
Miért hívtad meg az exed a szülinapi bulidra?
Nem hívtam meg. Fogalmam sem volt arról, hogy eljön.
Akkor ki hívta meg?
Az exem a húgom barátnője. Ma este egyikükkel sem fogok beszélni.
- Mi történt veletek? - A csaj vallásos volt.
De amikor találkoztunk, csak egy kicsit volt az.
Aztán egyszer azt mondta:
„Az, hogy nem hiszel Istenben, igenis nagy dolog számomra.”
De végül hozzáment ahhoz a fickóhoz.
Nos, egyszer fent, egyszer lent.
- Veled mi a helyzet? - Azt nem akarhatod tudni.
Ebben tévedsz.
Egy ideig volt barátom.
Ez mit jelent?
Nyolc évig. Ő nagyon akart gyerekeket, míg én nem.
Ezért szakítottunk.
- Sajnálom! - De ezzel nincs vége.
Újra összejöttünk, aztán szétmentünk.
Aztán összejártunk kamatyolni. És végül megkérte a kezem.
A legközelebbi barátainkkal voltunk épp nyaralni.
Egek!
Igen.
Nem az volt, hogy nem szerettem, csak…
Nem tudtam, eléggé szeretem-e. Talán akarok gyerekeket. Nem tudom.
De abban biztos voltam, hogy nem neki akarok szülni.
Ez egy elég gáz szakításnak tűnik. Nagyon sajnálom!
Ezért nem szabad magunkról beszélni, mert rohadt lehangoló.
Tényleg az.
Szerintem eljött az ideje a szülinapi táncodnak.
- A szülinapi táncomnak? - Igen, annak.
Klassz lakás.
Igen. Engem tükröz.
Szép! És macskád is van?
Ő Diesel.
Szia, Diesel!
- Egy frissítőt? - Kérek!
- Lehet, hogy inkább csak vizet kérnék. - Jó.
Köszönöm!
Mennyi lemezed van!
Ez a hobbim.
Hellóka!
Ezek a hölgyek itt
mind a nővéreid, ugye?
Nem. Igazából falom a nőket.
A fenébe! Gondoltam.
RORY (LEVÉLTÁR) JÓ VOLT A TEGNAP ESTE
HOVÁ TŰNTÉL?
ÜGYFÉLSZOLGÁLAT
Üdv!
- Tudna segíteni? - Beszélne hangosabban?
Honnan tudhatnám meg egy postafiók tulajdonosának a nevét?
Postafiókot akar nyitni?
Nem, meg akarom találni az egyik tulaját.
Maga a tulajdonosa?
Nem, tudni akarom, hogy kié, hogy aztán írhassak neki.
Tudni szeretném, hogy még él-e a postafiók. Így érti?
Nyilván nem hallott még az adatvédelmi elvekről.
Tudja, mit? Inkább hagyjuk! Majd kitalálok valamit.
Kedves J.! Furcsának tűnhet, de találtam pár levelet,
amiket önnek címeztek. Egy bizonyos J. S.-nek, még 1965-ben.
Szentimentális értékkel bírhatnak.
Nagyon örülnék, ha mesélni tudna róluk, illetve Mr. Bootról.
Minden jót kívánok! Ellie Haworth.
Kedves Howarth kisasszony! Nem kívánok beszélni önnek
a levelében leírt dologról,
ezért sajnos nem lehetek segítségére a vizsgálódásában.
Üdvözlettel, Jennifer Stirling.
Majd jövök!
- Szia! - Szia!
Halló?
Maga Mrs. Stirling?
Igen.
Üdv! Ellie Haworth vagyok, a London Chronicle-tól.
Én írtam önnek a levelekről, amit az egyik kollégámmal…
Tudom, és küldtem is egy válaszlevelet a megadott címére.
Tudom.
Csak…
Nézze, ha most nem alkalmas, akkor esetleg máskor…
Sajnálom, de leírtam a levelemben,
hogy ami köztem és Mr. O'Hare között történt, az magánügy.
Ezt megértem. Ne haragudjon, hogy beleütöttem az orrom!
Csak legalább vissza akartam adni…
Halló?
A francba!
Mrs. Stirling! De jó újra látni önt. Már nagyon hiányoltuk.
Igen, én is örülök, hogy itt lehetek.
Van kulcsa a postafiókomhoz? Az enyém otthon maradt.
Van, asszonyom, viszont a 13-as postafiók már nem él.
Hogy mondja?
Mr. Stirling kérésére az elmúlt hónapban lezártuk.
- Akkor most nyissa újra! Kérem! - Igenis, asszonyom!
Mrs. Cordoza!
Adja a férjem dolgozószobájának kulcsát! Ez egy utasítás, nem kérés.
Máris adom!
Köszönöm!
J. S. N1 LONDON, 13-AS POSTAFIÓK
Drága, egyetlen szerelmem! Tudom, hogy félsz.
De hidd el, velem még ilyen sosem történt.
És soha nem is fog.
A kettes vágánynál leszek Marylebone-ban, pénteken, 19.15-kor.
Ragaszkodj a szerelmünkhöz, ami igazi és örökké tartó!
De az fontosabb, hogy magadra gondolj!
Sosem elégszem majd meg egy darabkával belőled.
Gyere velem, kedvesem!
Boldogok lehetnénk. Nagyon boldogok.
Mert a szívem és az életem csakis a tiéd.
A te Bootod.
Ez miért volt nálad?
Mit keresnek nálad a leveleim?
Nálad…
Nálad voltak…
a baleseted napján.
Gondolom, tudod, ki írta őket.
Igen.
Egy bizonyos Anthony O'Hare.
Így hívták.
Újságíró volt.
Én mutattam be neked.
Úgy tűnik, hogy te és ő titokban…
Ő már nem él, Jenny.
Várj!
- Melletted volt a kocsiban. - Nem.
Nem. Felipével ültem a kocsiban.
A sofőr volt Felipe. De az anyósülésen Mr. Anthony O'Hare tartózkodott.
Miután felébredtél a baleset után, meghoztam egy döntést.
Védeni próbáltalak.
- Mitől? - Az igazságtól.
Nem akartam, hogy bűntudatod legyen.
KERESÉS: STIRLING+O'HARE+1965 LAWRENCE STIRLING: AZ IPARMÁGNÁS
NAGY GYŐZELEM A KONZERVATÍV PÁRTIAKNAK A HELYI VÁLASZTÁSOKON
A rohadt életbe!
SZERZŐ: ANTHONY O'HARE
Anthony a szerkesztőségünkben dolgozott. Ez az!
SEGÍTENÉL MEGKERESNI VALAKIT, AKI RÉGEN A LONDON CHRONICLE-NAK ÍRT?
RORY (LEVÉLTÁR) VALAMI ROSSZAT TETTEM?
TE IS AZ ÖT NAP UTÁN JELENTKEZŐ TÍPUS VAGY?
NE HARAGUDJ!
CSAK ÉPP
ELLIE ÉPPEN ÍR
ANTHONY O'HARE?
E. PUSZIKA!
- Halló? - Ellie Haworth?
Itt Anthony O'Hare.
Üdv!
- Úgy tudom, beszélni szeretne velem. - Igen.
Üdv, Mr. O'Hare!
Hogyan botlott a sztorimba?
Először csak az ösztöneimet követtem, és…
megláttam a sztorit benne.
Aztán minél több levelet elolvastam,
annál jobban éreztem…
hogy egy igazán megható dolgot találtam.
És végül találkoztak?
Együtt mentek…
New Yorkba?
Nem.
Mrs. Stirling nem kísért el New Yorkba.
És ekkor látta őt…
Mármint…
Találkoztak még?
Jennifer!
Tényleg ennyire ijesztő vagyok, ennyi év után?
- Beszélhetnénk máshol? - Persze.
Mit gondolhattál rólam?
Azt, hogy hűséges feleség maradtál.
És én dolgozni kezdtem.
New Yorkban?
New York volt az otthonom…
négy évben.
Kocsiba ültem,
hogy találkozzunk.
De karamboloztunk.
Elvesztettem az eszméletem.
Semmire sem emlékeztem.
De minden beugrott, amikor megláttalak. Megtaláltam a leveleid, de azt mondták…
Félrevezettek. Azt hittem, elvesztettelek.
Inkább csak… más helyen voltam.
De nem vesztettél el.
- Boot! - Igen, kedves Jennifer?
Megcsókolnál, kérlek?
Gyere vissza velem!
- Nem veszíthetlek el újra! - Sok minden megváltozott.
Még mindig szeretlek.
Segítenél, kérlek?
Van egy lányom.
Hogy hívják?
Esmének.
Kétéves.
Hozd őt is!
Nem lehet.
Bocsáss meg!
Várnék rád.
Ha arra kérsz, akkor várnék rád.
Szeretlek!
Mindig is szerettelek.
Nagyon sajnálom!
Szóval akkor látta őt utoljára?
Nem volt több levél?
Nem volt több.
Elhozta őket?
- Igen, itt vannak a levelek. - Remek.
Tessék!
Mit szólna, ha elvezethetném hozzá?
Ne!
Annyi évvel ezelőtt tiszteletben tartottam Jennifer döntését.
Az tűnik helyesnek, ha továbbra is így teszek.
Adja vissza őket Mrs. Sterlingnek!
Már megpróbáltam.
Maga újságíró.
Próbálja újra!
Segíthetek?
Mrs. Stirling?
Igen?
Ellie vagyok. Ellie Haworth, a…
Nézze, én nem akarom…
Találkoztam Mr. O'Hare-rel. Anthonyval.
Ő kért meg arra, hogy adjam oda ezeket.
Szeretné, ha önnél lennének. Ez a kívánsága.
Miről beszélgettek?
Nos, magáról.
Többnyire.
Elmondta, mi történt.
Végül ön a családját választotta.
Mi ez az egész?
Hazudtál nekem.
Azt mondtad, meghalt.
Miért?
A házasságunk érdekében.
Azért hagytad, hogy azt higgyem, megöltem?
Tudom,
hogy elárultalak téged,
Lawrence.
Mindennap ezzel kell együtt élnem.
És az életem
utóbbi négy évében…
jobb feleség próbáltam lenni.
De már mindenre emlékszem, Larry.
És az az igazság, hogy köztünk minden jóval Anthony előtt tönkrement.
- Jennifer! - Ne érj hozzám!
- Jenny, figyelj… - Nem. Te figyelj rám!
Az egyetlen ok, amiért még itt vagyok, az a közös lányunk.
Ettől a naptól kezdve csak papíron vagyok a feleséged.
És ha megpróbálsz másképp bánni velem,
akkor fogom a lányunkat, és elmegyek vele.
Ha szerinted a bíróság kiállna egy házasságtörő mellett, akkor tévedsz.
És ha megpróbálsz elmenni a gyerekemmel,
akkor tönkreteszlek, és sosem fogod látni őt. Megértetted?
Szia, drágám!
Szia, kicsim!
Kirándulunk egyet, jó?
Üdv! Mr. Anthony O'Hare-t keresem. A 268-as szobában lakik.
Mr. O'Hare már nem lakik nálunk.
Mikor ment el?
Tegnap.
Köszönöm!
Hölgyem! Megállna egy pillanatra?
- Anthony? - Elnézést! Asszonyom?
Mi folyik itt?
Nem tudtam beszélni vele.
- Mary Ellen? - Anthony?
Anthony O'Hare-t keresem. Tudnom kell, hol van. Kérem!
Sajnálom, de Anthony beadta a felmondását.
Ma reggel mondott fel.
- Nem adta meg a címét? - Sajnálom, de nem.
Megtenné, hogy eljuttatja ezeket hozzá?
Ha beszélne Anthonyval, kérem, mondja meg neki, hogy kerestem!
Szóval visszament a férjéhez?
Nem veszíthettem el a lányomat.
Végül elhagytam a férjemet,
amikor biztos lettem abban, hogy a bíróság támogat.
És mi lett Mr. O'Hare-rel? Próbálta megkeresni, miután eljött?
Mindennap az újságokat bújtam, a nevét keresve.
De nem találtam semmit. Utána nem vettem több újságot.
Mintha nem akarta volna, hogy megtaláljam.
És most mit tenne?
Ő nem tudja, hogy utána akart menni. Fogalma sincs róla.
Talán így a legjobb. Megvolt az esélyünk.
Igen, de mi van, ha kaphatnának még egy esélyt?
Az emberi szív nem sok mindent bír el,
és attól tartok, hogy az én koromban már nem kellene ilyesmit megkockáztatnom.
A múlt részegítő tud lenni. Magával ragadhat.
Azt az illúziót keltheti, hogy régen minden jobb volt,
és hogy akkoriban több mindent élünk át.
Ugyanakkor le is gyengíthet minket egy múltban átélt kín,
szívfájdalom, csalódás,
ami miatt esélyt sem adunk annak, hogy megpróbáljunk boldogok lenni.
Azt mondják, ha nem tanulunk a hibáinkból, akkor megismételhetjük őket.
De a múltat is megtanulhatjuk elengedni,
hogy a jövőnkre figyeljünk. Okulunk a tapasztalatunkból,
de nem hagyjuk, hogy meggátoljon abban, hogy újra próbálkozzunk, hogy érezzünk.
Ellie, ez fantasztikus.
Jól van.
Ez nagyon szép munka.
Szuper! Köszönöm a kedves szavakat!
Nemsokára jövök!
- Halló? - Szia, itt Ellie.
Mi a helyzet?
Megvagyok. Te hogy vagy?
Egész jól.
Nem, ez nem igaz.
Nem tudom, miért jöttem el csak úgy, és hogy miért nem írtam vissza neked.
Ez nagyon gáz volt tőlem, és ha újra írni szeretnél nekem,
akkor ígérem, visszaírok majd!
De biztosan ezer okod is van arra, hogy ne akarj beszélni velem,
írni nekem, vagy együtt lógni velem.
Igazából félek, hogy szörnyű embernek tartanál engem,
ha megismernél.
De jelenleg…
nem hinném, hogy jó ok lenne bármire az, hogy félek megpróbálni.
És szerintem kurvára rendkívüli vagy, Rory.
És nagyon szeretnék újra találkozni veled.
Remélem, nem gond, hogy ezt mondtam!
Hol vagy most?
Kint állok.
Tessék?
A lakásod előtt vagyok.
Ez tök rémisztő.
Én igyekvőnek mondanám, de megértelek.
Jó, várj meg ott! Beszélj tovább!
Lemegyek. Beszélj tovább!
Annyira…
Megtaláltam őket. Mindkettejüket.
Elmentem hozzájuk.
- Viccelsz? - Nem.
Basszus! Mit mondtak?
- Ő mindent megpróbált. - A fickó nem tud erről?
- Nem is sejti. - Be kell avatnod.
Tudom! És meg is tenném, de nem akarnak találkozni egymással.
Ha ez igaz, miért tartotta meg azt a postafiókot?
Ennek semmi értelme.
Ez egy nagyon jó érv.
Tényleg utánam jött?
Ezt ő mondta el?
Kedves J.!
Kérlek, bocsáss meg a tolakodásomért,
de biztosan tudsz róla…
hogy a te különálló életed,
és ennek az öregembernek az élete…
ismét keresztezték egymást.
Az elmúlt években
szüntelenül rád gondoltam. És ezt még most sem akarom beismerni.
Hiányzol!
Úgyhogy utoljára kísérletet teszek,
némi izgalommal.
Postman's Park.
Pénteken.
Délután kettőkor.
Tisztelettel…
B.
Nem fog eljönni.
Legalább megpróbáltuk.
Odamegyek érte.
Mi lenne, ha becsuknánk a szemünket?
Egy levél.
Egy meghívó…
hogy velem tarts.
Az újrakezdéshez.
Marylebone.
Várni foglak.
KETTES VÁGÁNY
Már kezdek aggódni.
Nincs rá szükség.
Mert itt vagyok.
Épp időben.
A feliratot fordította: Balla-Fábián Gerda